KXDR Janubiy Koreyadan mustaqil rivojlanish va AQSh bilan ittifoqdan birini tanlashni talab qildi

Janubiy Koreya rasmiylari mustaqil rivojlanish va Qo‘shma Shtatlar bilan ittifoqdan birini tanlashi lozim. KXDR tinchlikni himoya qilish qo‘mitasi vakili Shimol va Janub o‘rtasida qo‘shma deklaratsiya imzolanganining 17 yilligi munosabati bilan shunday bayonot berdi, deya ma’lum qildi “TASS”. 

U Seulni Shimoldagi hamyurtlari bilan qarama-qarshilik siyosatidan voz kechishga chaqirdi. “Bir tomondan KXDR bilan muloqot o‘rnatish, ikkinchi tomondan raketa-yadro dasturi tufayli unga nisbatan sanksiyalarni kuchaytirishga da’vat qilayotgan” Janubiy Koreya rasmiylari tutgan yo‘lni “bema’nilik” deb atadi. 
Seul mintaqada tinchlik saqlanishini kafolatlayotgan KXDRning yadroviy tiyib turish kuchlari haqida masala ko‘tarmasligi, balki AQShning tajovuzkorona harakatlarini to‘xtatish uchun aniq qadamlar qo‘yishi kerak.
KXDR tinchlikni himoya qilish qo‘mitasi vakili